# Estació de Figueres

Mapa sinòptic Línia RG1 :
Mapa sinòptic línia R11 :
Figueres és una estació de ferrocarril propietat d'adif situada a l'est de la població de Figueres, a la comarca catalana de l'Alt Empordà. L'estació es troba a la línia Barcelona-Girona-Portbou i hi tenen parada trens de la línia regional R11 i de la línia de rodalia RG1 de Rodalies de Catalunya, operats per Renfe Operadora.
Els trens d'alta velocitat i llarga distància no efectuen parada en aquesta estació, si no a l'estació situada al municipi de Vilafant i anomenada estació de Figueres-Vilafant.
L'any 2016 va registrar l'entrada de 471.000 passatgers.

## Història i instal·lacions

Aquesta estació de la línia de Girona va entrar en servei l'any 1877 quan va entrar en servei el tram construït per la Companyia dels Ferrocarrils de Tarragona a Barcelona i França (TBF) entre Girona i Figueres.
L'edifici se situa al costat est del nucli urbà de la població i disposa de nou vies i tres andanes, donant servei a un total de quatre vies per a viatgers, les dues generals i dues de desviades. La comunicació entre andanes es realitza mitjançant passos a nivell i un pas soterrat entre les andanes de la via 2 i de les vies 1 i 3. Les dues andanes principals disposen de marquesines que les cobreixen parcialment. A l'esquerra de les vies, mirant cap a Portbou, hi ha l'edifici de viatgers que és de dues plantes. La planta baixa disposa del vestíbul amb finestretes, sala d'atenció al client, quiosc i cafeteria. Completen les instal·lacions diverses vies d'apartador, avui dia infrautilitzades, a més d'un moll de mercaderies cobert.

## Serveis ferroviaris

L'estació és el punt d'inici d'una part important de trens de la línia regional R11 i la línia de rodalia RG1.
| Procedència/Destinació | < | > | Procedència/Destinació |
| Rodalia de Girona |||||
| L'Hospitalet de Llobregat | Vilamalla | Vilajuïga | terminal Portbou |
| Serveis regionals de Rodalies de Catalunya |||||
| Barcelona-Sants | Vilamalla Flaçà¹ | Vilajuïga Llançà² | terminal Portbou / Cervera de la Marenda |
* Els Catalunya Exprés no efectuen parada entre Figueres i Flaçà sent la següent o anterior Flaçà.
* Alguns regionals no efectuen parada a Vilajuïga sent la següent o anterior Llançà.
Abans de 2015, a més de regionals, també hi feien parada trens de Llarg Recorregut que circulaven per l'estació com Talgo, Trenhotel, o l'Estrella Costa Brava. Aquests darrers han estat substituïts per trens d'alta velocitat que circulen per l'estació soterrada, o bé per connexions amb trens que surten de Barcelona-Sants. També hi havien circulat i parat el Talgo Mare Nostrum que avava a Perpinyà i Montpeller, el Tren Hotel a Zürich i Milà, i el Trenhotel a París, entre d'altres.

## Futur

L'estació de Figueres actual té un futur incert, ja que l'arribada de la línia d'alta velocitat a la ciutat pretén unificar les dues estacions (de la LAV i de la xarxa convencional) a Vilafant, un indret totalment allunyat del centre.

## Galeria d'imatges

* Accès a l'estació
* L'estació el 2005 amb una unitat 448 en servei regional
* La locomotora 252.071 amb el Talgo "Mare Nostrum" el 2011
* Unitat 447 en servei de rodalia RG1 destinació Portbou el 2017

## Referències

* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].
* ↑ «Conegueu la línia R11». Generalitat de Catalunya. Arxivat de l'original el 2012-01-13. [Consulta: 11 gener 2012].

## Vegeu també

* Estació de Figueres-Vilafant
* Llista d'estacions d'Adif a Catalunya
* Xarxa ferroviària de Catalunya